《和张丞奉诏于江都望京口诗》
隋代·孙万寿

回首观涛处，极望沧海湄。流波去无限，乔木不胜悲。

蓬莱虽已变，池塘尚所思。归飞路穷此，怅望情难持。

吾生乃民季，畴日佐藩维。尚想西园夕，犹怀北固时。

城邑才辨处，风烟忽何之。跂予未能已，顾叹空迟迟。

作者简介：孙万寿（？～608）字仙期，一字遐年，隋信都武强（今河北武强西南）人。生年不详，约卒于隋炀帝大业四年前后七年中，年五十二岁。祖宝，魏散骑常侍。父灵晖，齐国子博士。仁寿初，征拜豫章王长史，大业元年（605）转为齐王文学。当时诸王官属多被夷灭，万寿不自安，因谢病免。久之，授大理司直，卒于官，时年五十二。万寿著有文集十卷，已散佚，今存诗九首。